Eli Oftedal

Eli Oftedal (født 6. september 1921 i Sparbu, død 5. juli 2019 i Oslo) var en norsk billedkunstner, skribent og oversetter.

Etter examen artium ved latinlinjen på Steinkjer landsgymnas,Eli Oftedal i Allkunne. var hun lærer 1943–45. Hun tok i 1945 tegnelinjen ved Statens Kvinnelige Industriskole.60 år i Aftenposten den 6. september 1981. Derpå ble hun utdannet filolog med studier i fransk og engelsk, og har siden oversatt en rekke skjønnlitterære verk til nynorsk. Mest kjent er trolig hennes oversettelse av musikalen Oklahoma! for Det norske teatret i 1949. Hun fikk Nynorsk barnelitteraturpris i 1971 for sine oversettelser.

Oftedal ble kanskje mest kjent fra over tre hundre morgenkåseri i Som dagane går for NRK Radio.At det var over 300 kåseri er nevnt i 95 år i Aftenposten den 6. september 2016. Hun skrev også petiter for Dagbladet med signaturen "Eli".90 år i Aftenposten den 6. september 2011.

For VG anmeldte hun også lyrikk. Ellers var hun redaksjonssekretær i Norsk Allkunnebok 1948–50, skrev frilans for Norsk Tidend og Dag og Tid, satt som leder for rådet i Norsk barneblad, var varamedlem for Norsk språkråd 1988–95 og for styret i Riksteatret 1961–69.

Som kunstner har hun hatt, foruten å være elev av maleren Doro Ording (1901–93) og billedhugger Jørleif Uthaug (1911–90) fra Ørland, hatt studieopphold i USA, Skottland, Irland, Wales og Frankrike. I 1973 fikk hun sin debut på Høstutstillingen. Hun har mottatt Statens kunstnerstipend og stilt ut metallrelieff.
Familie
Eli var datter av prest Knut Eik-Nes (1895–1968) og Nina Eik-Nes (1900–97) som var Venstrepolitiker og motstandskvinne. Eli giftet seg i 1947 med språkprofessor Magne Oftedal (1921–85), paret var 1947–48 ved University of Wisconsin der Eli studerte engelsk. Hun var søster av Kristen B. Eik-Nes.

 Referanser 

 Eksterne lenker 
 digitale utgaver av bøker oversatt av Eli Oftedal, tilgjengelig fra Nasjonalbiblioteket

Kategori:Norske oversettere
Kategori:Nynorskforfattere
Kategori:Norske billedkunstnere
Kategori:Vinnere av Nynorsk barnelitteraturpris
Kategori:Personer fra Steinkjer kommune